Diari Oficial de la Generalitat Valenciana


Sumari del DOGV 3886, del 27-11-2000 (2000/9475)

DECRET 172/2000, de 14 de novembre, del Govern Valencià, pel qual es crea l'Institut d'Educació Secundària núm. 2, d'Almassora.
-------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9475


Data del document
:   14-11-2000

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Almassora
    * ensenyament secundari

DECRET 172/2000, de 14 de novembre, del Govern Valencià, pel qual es crea l'Institut d'Educació Secundària núm. 2, d'Almassora. [2000/X9475]
  
Els estudis de planificació educativa van preveure la creació d'un institut d'Educació Secundària a la zona escolar CS14, identificat com a 12N00004.
  
Atenent estes previsions, el 21 de maig de 1998 l'Ajuntament d'Almassora i la Conselleria de Cultura, Educació i Ciència van subscriure un conveni per a la construcció de l'edifici escolar, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La creació d'un nou centre docent fa necessari reestructurar l'oferta de places escolars d'Ensenyament Secundari als centres públics a Almassora de tal manera que, mitjançant les corresponents actuacions administratives, s'obtinga la màxima rendibilitat social dels mitjans humans i materials assignats.
  
El professorat que, procedent del centre desglossat, siga destinat a una plaça al centre de nova creació mantindrà en este centre l'antiguitat generada en la plaça i centre d'origen, de conformitat amb allò establit en la disposició addicional dotze del Reial Decret 2.112/1998, de 2 d'octubre, pel qual es regulen els concurs de trasllats d'àmbit nacional per a la provisió de places corresponents als cossos docents. (Boletín Oficial del Estado de 6 d'octubre de 1998).
  
Per això, i segon allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, i prèvia deliberació del Govern Valencià, en la reunió del dia 14 de novembre de 2000,
  
DECRETE
  
Article únic
  
Es crea, per desglossament de l'Institut d'Educació Secundària ja existent a la localitat, codi 41437733, el següent centre docent:
  
Província: Castelló
  
Localitat: Almassora
  
Denominació: Institut d'Educació Secundària núm. 2
  
Codi: 82567542
  
Titular: Generalitat Valenciana
  
Domicili: c/ Benassal, s/n
  
Composició: 16 unitats d'Educació Secundària Obligatòria, 4 de Batxillerat i 3 Cicles de Formació Professional
  
Capacitat: 480 llocs escolars d'Educació Secundària Obligatòria, 140 de Batxillerat i 150 de Cicles Formatius.
  
DISPOSICIONS ADICIONALS
  
Primera
  
El que s'establix en este decret s'inscriurà en el Registre de Centres Docents de la Comunitat Valenciana.
  
Segona
  
1. S'assigna la denominació específica Núm. 1 a l'Institut d'Educació Secundària d'Almassora, codi 35442879.
  
2. Este centre queda configurat amb 12 unitats d'Educació Secundària Obligatòria i 6 de Batxillerat.
  
3. La seua capacitat es fixa en 360 llocs escolars d'Educació Secundària Obligatòria i 210 de Batxillerat.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte les mesures que siguen necessàries per al compliment i desenrotllament del que s'establix en este decret, així com per a modificar, si es dóna el cas, el domicili, la denominació i la configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2000.
  
València, 14 de novembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS